Diari Oficial de la Generalitat Valenciana


Sumari del DOGV 586, del 14-05-1987 (1987/808762)

ORDRE de 5 de maig de 1987, de la Conselleria d'Economia i Hisenda, per la qual es desplega el Decret 26/1987, de 30 de març, del Consell de la Generalitat Valenciana, pel qual es crea el Catàleg General de Contractistes de la Generalitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1987/05/05/(1)/dof/vci/html**

### Dades del document

Número de DOGV
:   586

Data del DOGV
:   14-05-1987

Secció del DOGV
:   DISPOSICIONS GENERALS

Número del document
:   1987/808762


Data del document
:   05-05-1987

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 5 de maig de 1987, de la Conselleria d'Economia i Hisenda, per la qual es desplega el Decret 26/1987, de 30 de març, del Consell de la Generalitat Valenciana, pel qual es crea el Catàleg General de Contractistes de la Generalitat Valenciana.  
La creació, mitjançant Decret 26/87, de 30 de març, del Registre General de Contractistes de la Generalitat Valenciana, fa necessària la regulació de diversos aspectes del seu funcionament, tant pel que fa al servei que, dins la Conselleria d'Economia i Hisenda, se'n farà càrrec de l'organització, com a l'efecte que la inclusió dels contractistes en aquest produeix.   
Per això, i fent ús de la facultat concedida en la disposició final primera del Decret 26/87, de 30 de març, del Consell de la Generalitat Valenciana,   
ORDENE:   
Article primer  
El Catàleg General de Contractistes de la Generalitat Valenciana creat per l'art. 1r. del Decret 26/87, de 30 de març, serà organitzat pel Servei de Patrimoni de la Tresoreria General, i comprendrà per separat els contractistes d'obres, els de subministraments i les empreses consultores o de serveis.   
Article segon  
Per a la inclusió en el Catàleg, s'hauran de presentar els documents següents:   
1. El Document Nacional d'Identitat, si es tractava d'empreses individuals.   
Les escriptures socials de constitució o modificació, si escau, inscrites com cal en el Registre Mercantil, quan es tracte de persones jurídiques.   
2. Escriptura notarial acreditativa de la persona o persones capacitades legalment per obligar l'empresa, inscrita com cal en el Registre Mercantil.   
3. Certificat o declaració referents a no trobar-se el contractista incurs en qualsevol tipus d'incompatibilitat per a contractar amb l'Administració.   
4. Acreditació, mitjançant certificació expedida pel Registre Oficial de Contractistes, d'haver obtingut prèviament la corresponent classificació de la Comissió Qualificadora del Ministeri d'Economia i Hisenda.   
Article tercer  
En el Catàleg constarà per a cada inscripció les dades següents:   
a) Nom i domicili social de l'empresa o empresari individual, si escau.   
b) Nom, cognoms i número del Document Nacional d?Identitat de les persones capacitades legalment per obligar l'empresa.   
c) Classes d'obres o d'activitats, per a les empreses consultores o de serveis, o característiques dels subministraments, en què es trobe classificat el contractista, amb expressió de la categoria del màxim contracte de cadascuna d'elles a què puga optar.   
d) Import màxim, si escau, del volum de negoci per a cada classe de contracte que el contractista puga arribar a concertar amb la Generalitat Valenciana per a la simultània execució.   
Article quart  
La presentació de la certificació d'inclusió en el Catàleg, juntament amb una declaració de la seua vigència i la de les circumstàncies que serviren de base a la classificació, eximirà els licitadors d'acompanyar a les seues proposicions els documents esmentats en l'art. 2n.   
El licitador haurà de manifestar, mitjançant declaració expressa responsable, trobar-se al corrent de les seues obligacions tributàries, en els termes que estableix el Reial Decret 1462/85, de 3 de juliol.   
Article cinqué  
El licitador que en resulte adjudicatari haurà d'acreditar davant l'òrgan de contractació, la possessió i validesa dels documents de l'art. 2n. d'aquesta Ordre, així com que hi concorren les circumstàncies següents:   
1. Estar donat d'alta en llicència fiscal.   
2. Haver presentat les declaracions o documents d'ingrés de l'Impost sobre la Renda de les Persones Físiques, sobre Societats, dels pagaments a compte o fraccionat o de les retencions a compte de tots dos i de l'Impost sobre el Valor Afegit el termini de presentació del qual hagués vençut durant els dotze mesos immediatament anteriors a la data d'adjudicació provisional.   
3. Haver presentat l'última relació anual d'ingressos i pagaments a què es refereix el Reial Decret 1913/1978, de 8 de juliol.   
Article sisé  
S'aprova el model de certificació d'inscripció en el Catàleg General en l'annex A.   
València, 5 de maig de 1987.   
El Conseller d'Economia i Hisenda,  
ANTONI BIRLANGA I CASANOVA  
ANNEX A  
CERTIFICAT  
En ..............................., Cap del Servei de Patrimoni, de la Tresoreria General de la Generalitat Valenciana,  
CERTIFIQUE que l'empresa .................. figura inscrita al Catàleg General de Contractistes de la Generalitat Valenciana, amb el número , on consten les dades següents:  
Domicili social: .........................................  
Apoderats: ...............................................  
..........................................................  
..........................................................  
..........................................................  
Classificació: ...........................................  
Import màxim de volum de contractació: ...................  
I perquè tinga els efectes que corresponguen, signe aquest certificat a València, el ....... d ....... de 19 ........


Còpia Permalink ELI